62019CJ0868_INF
Решение на Съда (седми състав) от 15 април 2021 г. —Finanzamt für Körperschaften Berlin
(Дело C‑868/19) (
1
)
„Преюдициално запитване — Данък върху добавената стойност (ДДС) — Директива 2006/112/EО — Член 9 — Данъчнозадължени лица — Член 11 — Възможност за държавите членки да разглеждат като едно данъчнозадължено лице субектите, които, макар и юридически независими, са тясно обвързани помежду си от финансови, икономически и организационни връзки („ДДС група“) — Понятие за тясно обвързване във финансово отношение — Национална правна уредба, която изключва възможността персонални дружества, чиито съдружници наред с консолидиращото лице са не само лица, които са финансово интегрирани в предприятието на консолидиращото лице, да бъдат членове на ДДС група — Правна сигурност — Мерки за предотвратяване на данъчните измами и избягването на данъци — Пропорционалност — Неутралност на ДДС“
1.
Хармонизация на данъчните законодателства — Обща система на данъка върху добавената стойност — Данъчнозадължени лица — Понятие — Член 11, първа алинея от Директива 2006/112 — Директен ефект — Липса
(член 11, първа алинея от Директива 2006/112 на Съвета)
(вж. т. 43)
2.
Хармонизация на данъчните законодателства — Обща система на данъка върху добавената стойност — Данъчнозадължени лица — Понятие — Възможност за държавите членки да разглеждат тясно свързани лица като едно данъчнозадължено лице — Национална правна уредба, съгласно която персонално дружество може да формира с предприятието на консолидиращото лице данъчна група, която може да се смята за единно данъчнозадължено лице, само ако съдружниците му са финансово интегрирани в това предприятие — Недопустимост от гледна точка на принципите на правна сигурност, пропорционалност и данъчна неутралност
(член 11 от Директива 2006/112 на Съвета)
(вж. т. 45—55, 57, 58, 61, 63—65 и 68, както и диспозитива)
Диспозитив
Член 11 от Директива 2006/112/ЕО на Съвета от 28 ноември 2006 година относно общата система на данъка върху добавената стойност във връзка с принципите на правна сигурност, пропорционалност и неутралност на данъка трябва да се тълкува в смисъл, че не допуска национална правна уредба, съгласно която възможността персонално дружество да формира заедно с предприятието на консолидиращото лице група от лица, които за целите на данъка върху добавената стойност могат да се разглеждат като едно данъчнозадължено лице, е обусловена от изискването съдружниците на персоналното дружество наред с консолидиращото лице да са само лица, които са финансово интегрирани в това предприятие.
(
1
)	ОВ C 77, 9.3.2020 г.